**Dyddiad cyhoeddi:** 4 Hydref 2024

**Cais Rhyddid Gwybodaeth 262/24**

**Rydych chi wedi gofyn y canlynol i ni...**

**Deallaf eich bod yn cyflwyno amserlen newydd gyda llai o drenau ar y lein hon. A yw’r amserlen newydd bellach ar gael? A beth yw’r sefyllfa gyda’r cerbydau newydd a addawyd rai blynyddoedd yn ôl?**

**YMATEB**

Cwestiwn 1

Mae’r amserlen newydd ar gael ar ein gwefan ac mae ar gael yma –

[https://trc.cymru/cynllunio-taith](https://eur03.safelinks.protection.outlook.com/?url=https://tfw.wales/plan-a-journey&data=05|02|Freedomofinformation%40tfw.wales|f9f377bcafca4bd7546e08dcfcae59ef|87dcd024301948269956ba76b2a04ff4|0|0|638663072978939923|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|0|||&sdata=2UdnL7D3MjQdeSycPnKD8gIJQhgJmy2PE9yjKp/Qens=&reserved=0)

Cwestiwn 2

Mae Trafnidiaeth Cymru yn gwneud cynnydd da o ran trawsnewid nifer o’n trenau dosbarth 153 i’r ffurfweddiad Teithio Llesol. Bydd gan y rhain fwy o le ar gyfer beiciau a bagiau ynghyd â gwell seddi ar gyfer teithio hamdden. Bydd y cyntaf o’r rhain yn weithredol ddechrau 2025 ac ar ôl cwblhau’r gwaith o addasu’r holl gerbydau Teithio Llesol, byddwn yn gallu rhedeg trenau 2 gerbyd fel mater o drefn gydag un cerbyd mewn ffurfweddiad Teithio Llesol.

Gobeithio y bydd y wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".